《秋怀》
宋代·丘葵

何处秋来在树间，旅中寂寞欲生寒。
筼筜粉落见秋色，薜荔青生带老颜。
午枕尚犹飞豹脚，晓霜久已染鸡冠。
流年偷向吟中换，老却诗人空等閒。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。